Prave raže
Prave raže ili raje (Rajidae) su grupa riba sa hrskavičavim skeletom, rušljoriba, koje imaju jako dorzo-ventralno (leđno-trbušno) spljošteno tijelo spojeno sa grudnim perajima. Tijelo je romboidnog oblika i odvojeno je od zakržljalog i tankog repa. Repno peraje je slabo razvijeno, a sam rep nema odbrambenih bodlji. Grudna peraja obuhvataju i glavu gradeći naprijed špic. Koža nije sasvim glatka već se na njoj nalazi nekoliko krljušti sa bodljama. Polažu jaja koja su zaštićena čvrstom ljuskom i imaju krupe nastavke kojima se kače za morsko dno.